Neuvoston 20 päivänä marraskuuta 1998 vahvistama YHTEINEN KANTA (EY) N:o 69/98 Euroopan parlamentin ja neuvoston päätöksen N:o .../98/EY tekemiseksi taide- ja kulttuuritoimintaa koskevasta Euroopan laajuisesta tukiohjelmasta (Kaleidoskooppi) tehdyn päätöksen N:o 719/96/EY muuttamisesta



Virallinen lehti nro C 404 , 23/12/1998 s. 0019



Neuvoston 20 päivänä marraskuuta 1998 vahvistama YHTEINEN KANTA (EY) N:o 69/98 Euroopan parlamentin ja neuvoston päätöksen N:o . . ./98/EY tekemiseksi taide- ja kulttuuritoimintaa koskevasta Euroopan laajuisesta tukiohjelmasta (Kaleidoskooppi) tehdyn päätöksen N:o 719/96/EY muuttamisesta (98/C 404/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen (1), ottavat huomioon alueiden komitean lausunnon (2), noudattavat perustamissopimuksen 189 b artiklassa määrättyä menettelyä (3), sekä katsovat, että taide- ja kulttuuritoimintaa koskeva Euroopan laajuinen tukiohjelma (Kaleidoskooppi) on otettu käyttöön Euroopan parlamentin ja neuvoston päätöksellä N:o 719/96/EY (4) 1 päivästä tammikuuta 1996 alkaen 31 päivään joulukuuta 1998, mainitun päätöksen 8 artiklan kolmannessa kohdassa säädetään, että olisi toteutettava kaikki toimenpiteet päätöksellä käyttöön otetun ohjelman keskeytymisen välttämiseksi, komissio teki 28 päivänä toukokuuta 1998 Euroopan parlamentille ja neuvostolle ehdotuksen päätökseksi kulttuuriyhteistyön yhtenäisen rahoitus- ja ohjelmointivälineen perustamisesta 1 päivästä tammikuuta 2000 alkaen 31 päivään joulukuuta 2004, ja kunnes mainittu ehdotus hyväksytään, on tarpeen taata Euroopan yhteisön kulttuuritoiminnan jatkuvuus Kaleidoskooppi-ohjelman kattamilla aloilla, OVAT PÄÄTTÄNEET SEURAAVAA: 1 artikla Muutetaan päätös N:o 719/96/EY seuraavasti: 1. Korvataan 1 artiklassa päivämäärä "31 päivään joulukuuta 1998" päivämäärällä "31 päivään joulukuuta 1999". 2. Korvataan 6 artiklassa luku "26,5 miljoonaksi ecuksi" luvulla "36,7 miljoonaksi euroksi". 2 artikla Tämä päätös tulee voimaan 1 päivänä tammikuuta 1999. Tehty . . . Euroopan parlamentin puolesta Puhemies Neuvoston puolesta Puheenjohtaja (1) EYVL C 319, 16.10.1998, s. 14. (2) Euroopan parlamentin lausunto, annettu 9. lokakuuta 1998 (EYVL C 328, 26.10.1998, s. 238), neuvoston yhteinen kanta, vahvistettu 20 päivänä marraskuuta 1998, ja Euroopan parlamentin päätös, tehty . . . (ei vielä julkaistu virallisessa lehdessä). (3) EYVL L 99, 20.4.1996, s. 20. NEUVOSTON PERUSTELUT I JOHDANTO 1. Komissio toimitti neuvostolle 25. syyskuuta 1998 ehdotuksen Euroopan parlamentin ja neuvoston päätökseksi taide- ja kulttuuritoimintaa koskevasta Euroopan laajuisesta tukiohjelmasta (Kaleidoskooppi) tehdyn päätöksen N:o 719/96/EY muuttamisesta. 2. Euroopan parlamentti antoi lausuntonsa 9. lokakuuta 1998. 3. Komissio toimitti muutetun ehdotuksen 29. lokakuuta 1998. 4. Alueiden komitea antoi lausuntonsa 19. marraskuuta 1998. 5. Neuvosto vahvisti yhteisen kantansa 20. marraskuuta 1998 EY:n perustamissopimuksen 189 b artiklan mukaisesti. II EHDOTUKSEN TARKOITUS Ehdotuksen tarkoituksena on varmistaa taide- ja kulttuuritoiminnalle Euroopan laajuisesti myönnettävän yhteisön tuen jatkuvuus ennen "Kulttuuri 2000" -ohjelman voimaantuloa 1. tammikuuta 2000. Yleiset huomiot Neuvosto hyväksyi yhteisessä kannassaan komission muutetun ehdotuksen, jossa huomioitiin Euroopan parlamentin ehdottama tarkistus. III PÄÄTELMÄT Neuvosto katsoo, että sen yhteinen kanta mahdollistaa taide- ja kulttuuritoiminnalle Euroopan laajuisesti myönnettävän tuen jatkuvuuden varmistamisen ennen "Kulttuuri 2000" -ohjelman voimaantuloa 1. tammikuuta 2000.